Kun ajattelet lasta, läheistä ystävää tai kumppania
sana "rakkaus" tulee luultavasti mieleen, ja erilaiset tunteet nousevat pintaan.
Ilo ja toivo, jännitys, luottamus ja turvallisuus,
ja joskus myös suru ja pettymys.
Sanakirjasta tuskin löytyy toista sanaa, joka yhdistäisi meitä kuin rakkaus.
Rakkaudella on elämässämme keskeinen merkitys,
mutta eikö olekin kummallista, että meitä ei opeteta rakastamaan?
Rakennamme ystävyyssuhteita, etsimme romanttisia suhteita,
menemme naimisiin ja saamme lapsia olettaen, että selviämme niistä.
Usein kuitenkin vahingoitamme ja loukkaamme läheisiämme.
Joskus huomaamattomasti,
kuten syyllistämällä ystävää viettämään aikaa kanssamme,
lukemalla kumppanin tekstiviestejä
tai moittimalla lasta hänen huonosta koulumenestyksestä.
Me kaikki koemme suhteissamme huonoa käytöstä,
ja me myös itse käyttäydymme huonosti.
Se on osa ihmisyyttä.
Sen huonoin puoli, toisiemme vahingoittaminen,
ilmenee kaltoinkohteluna ja väkivaltana.
Joka kolmas nainen ja joka neljäs mies kokee parisuhdeväkivaltaa elämänsä aikana.
Kuullessaan nuo luvut suurin osa ihmisistä
ajattelee, ettei niin tapahtuisi itselle.
On vaistomaista ajatella,
että väkivalta ei kosketa minua vaan jotakuta muuta.
Epäterveitä suhteita ja väkivaltaa on kaikkialla ympärillämme.
Kutsumme niitä vain eri nimillä ja sivuutamme yhteyden.
Kaltoinkohtelu hiipii elämäämme myrkylliseksi rakkaudeksi naamioituneena.
Työskentelen järjestössä nimeltä One Love.
Sen perusti perhe, jonka tyttären tappoi hänen ex-poikaystävänsä.
Kukaan ei aavistanut, että niin voisi tapahtua.
Myöhemmin he huomasivat varoitusmerkkien olleen läsnä.
Kukaan ei vain ymmärtänyt näkemäänsä.
Sanottiin järjettömäksi tai syytettiin liiallista juomista.
Poikaystävän tekoja ei tunnistettu todellisiksi vaaran merkeiksi.
Jos perhe olisi opetettu tunnistamaan merkit,
tyttären kuolema olisi voitu estää.
Tarkoituksenamme on varmistaa,
että muilla on se informaatio, jota perheellä ei ollut.
Meillä on kolme tavoitetta.
Antaa kieli, jolla puhua hankalasta ja epämiellyttävästä asiasta.
Voimaannuttaa läheisiä auttamaan
ja kehittää kaikkien kykyä rakastaa paremmin.
On nostettava esille ne epäterveet merkit, jotka jäävät huomaamatta.
Keskitymme etenkin luomaan sisältöä, jolla avata keskustelu nuorten kanssa
Oletetusti iso osa sisältöämme on vakavaa ajamamme asian takia.
Tänään esittelen kevyempää, mutta ajatuksia herättävää sisältöämme,
"The Couplets", joka esittelee viisi myrkyllisen rakkauden merkkiä.
Ensimmäinen on intohimo.
Emme ole nähneet hetkeen. Minulla on ollut ikävä sinua.
Minullakin sinua. (#rakkautta)
Emme ole nähneet viiteen minuuttiin. Se on kuin ikuisuus.
Mitä olet tehnyt ilman minua?
On mennyt kolme minuuttia. (#eirakkautta)
Kuulostaako tutulta? Minusta kuulostaa.
Epäterveet suhteet eivät ala epäterveinä. Ne alkavat jännittävinä ja ihanina.
Suhteet ovat intohimoisia ja tulisia.
Ne tuntuvat hyvältä.
Tuntuu onnekkaalta, kuin lottovoittajalta.
Mutta epäterveessä suhteessa nämä tunteet muuttuvat hiljalleen.
Jännittävästä ylivoimaiseen ja hieman tukahduttavaan tunteeseen.
Tunnet sen syvällä sisälläsi.
Ehkä kun poika- tai tyttöystäväsi
sanoo "rakastan sinua" odotettua aikaisemmin,
tai ilmaantuu kaikkialle, tekstaten ja soittaen usein.
Ehkä hän on kärsimätön, kun et vastaa tarpeeksi nopeasti,
vaikka hän tietää, että sinulla on kiire.
Tärkeää ei ole se, miten suhde alkaa,
vaan miten se kehittyy.
Suhteen alussa on tärkeää kiinnittää huomiota omiin tunteisiinsa.
Tuntuuko intiimiyden tahti mukavalta?
Onko sinulla tilaa ja aikaa hengittää?
On myös hyvä opetella omien tarpeidensa ilmaisemista.
Kunnioitetaanko sinun pyyntöjäsi?
Toinen merkki on eristäminen.
Haluatko hengata?
Vietämme maanantait aina yhdessä. (#rakkautta)
Haluatko hengata?
Vietämme maanantait aina yhdessä.
Huomenna? Tiistait ei käy.
Keskiviikkona? Ei ystäviä päivä. (#eirakkautta)
Eristäminen on yksi huomaamattomista ja väärinymmärretyistä merkeistä.
Miksi?
Koska jokainen suhde alkaa halulla viettää aikaa yhdessä,
muutos menee helposti ohi.
Eristämisessä poika- tai tyttöystäväsi vetää sinua pois läheistesi luolta
sitoen sinut tiukemmin kiinni itseensä.
Hän saattaa sanoa ystävistäsi:
"Miksi vietät aikaa heidän kanssaan? He ovat luusereita".
Tai perheestäsi:
"He haluavat erottaa meidät. He ovat meitä vastaan".
Eristämisessä kyseenalaistetaan kaikki elämäsi ihmiset.
Terve rakkaus on itsenäistä.
Kaksi ihmistä, jotka rakastavat viettää aikaa yhdessä,
mutta jotka pitävät yhteyttä myös muihin ihmisiin.
Aluksi vietätte kaiken ajan yhdessä,
mutta itsenäisyys on tärkeää.
Teet suunnitelmia ystäviesi kanssa ja pitäydyt niissä,
ja kehotat kumppaniasi tekemään samoin.
Kolmas myrkyllisen rakkauden merkki on äärimmäinen mustasukkaisuus.
Miksi olet noin iloinen?
Hän alkoi seuraamaan minua Instagramissa. (#rakkautta)
Miksi olet noin hermostunut?
Hän alkoi seuraamaan minua kaikkialle.
(#eirakkautta)
Kuherruskuukauden loputtua mustasukkaisuus voi tulla kuvioihin.
Kumppanisi voi muuttua vaativammaksi.
Hänen täytyy jatkuvasti tietää, missä olet ja kenen kanssa.
Tai he saattavat seurata sinua kaikkialla ja kaikkialle.
Mustasukkaisuuteen liittyy omistushaluisuus ja epäluottamus.
Toistuvat syytökset flirttailusta tai pettämisestä
sekä kieltytyminen uskomasta kun sanot, ettei ole syytä huoleen
ja että rakastat vain häntä.
Mustasukkaisuus on osa jokaista suhdetta,
mutta äärimmilleen vietynä se on erilaista.
Se on epätoivoista, uhkaavaa ja vihaista.
Rakkauden ei tulisi tuntua tältä.
Neljäs merkki on vähättely.
Haluatko hengata? Minun täytyy opiskella.
Saat kuitenkin kympin, koska olet itse kymppi. (#rakkautta)
Haluatko hengata? Minun täytyy opiskella.
Saat kuitenkin nelosen,
koska olet niin... tyhmä. (#eirakkautta)
Niin.
Myrkyllisessä rakkaudessa sanat ovat aseita.
Keskustelut, jotka olivat hauskoja ja kevyitä
muuttuvat ilkeiksi ja noloiksi.
Ehkä kumppanisi pitää sinua pilkkanaan
tai kertoo tarinoita ja vitsejä sinun kustannuksellasi.
Kun kerrot olevasi loukkaantunut,
hän hiljentää sinut ja syyttää ylireagoinnista.
"Miksi olet niin herkkä? Mikä sinun ongelmasi on?"
Sinut hiljennetään näillä sanoilla.
Sen täytyisi olla itsestään selvää, että kumppanisi on tukenasi.
Hänen sanansa tulisivat tuntua hyvältä, eikä satuttaa.
Hänen tulisi pitää salaisuutesi ja olla uskollinen.
Hänen tulisi kohottaa itseluottamustasi, ei murskata sitä.
Viimeinen merkki on epävakaus.
Olisin surullinen, jos eroaisimme. - Minä myös.
(#rakkautta)
Masentuisin, jos eroaisimme.
Putoaisin tästä alas.
Ihan varmana! Älä yritä estää!
(#eirakkautta)
Eroaminen ja yhteen palaaminen, hyvät ja huonot hetket.
Henkisen paineen kasvaessa kasvaa myös epävakaus.
Itkuisia ja turhauttavia riitoja seuraa tunteikkaat sovinnot.
Vihaisia ja loukkaavia kommentteja, kuten "Olet kelvoton, miksi edes olen kanssasi?"
seuraa anteeksipyyntö ja lupaus, ettei näin tule tapahtumaan toiste.
Tähän mennessä olet jo niin tottunut tähän vuoristorataan,
ettet tunnista kuinka epäterveeksi ja vaaralliseksi suhde on muuttunut.
Voi olla vaikeaa nähdä, milloin epäterve suhde muuttuu väkivaltaiseksi,
mutta mitä enemmän näitä merkkejä suhteessa on
sitä epäterveellisempi ja vaarallisempi suhde voi olla.
Jos vaistosi sanoo, että sinun tulee erota,
mitä monet meistä sanovat ystävillemme, kun he ovat epäterveessä suhteessa,
mutta se ei aina ole paras neuvo.
Eroaminen voi altistaa väkivallalle.
Jos pelkäät kokevasi kaltoinkohtelua,
sinun on haettava apua asiantuntijoilta, jotta voit lähteä pois turvallisesti.
Kyse ei ole vain romanttisista suhteista eikä pelkästä väkivallasta.
Epäterveiden merkkien ymmärtäminen
voi auttaa arvoimaan ja ymmärtämään jokaista suhdetta elämässäsi.
Voit ymmärtää, miksi olet pettynyt ystävyysuhteeseen.
Tai miksi jokainen kanssakäyminen perheenjäsenen kanssa
tekee olosi lannistuneeksi ja jännittyneeksi.
Voit jopa huomata, miten oma intosi ja kateutesi
aiheuttaa ongelmia työkavereiden kanssa.
Ymmärtäminen on kehittymisen ensi askel.
Vaikka kaikkia suhteita ei voi korjata ja jotkut on jätettävä taakse,
voit joka päivä tehdä oman osasi terveempien suhteiden vuoksi.
Ja tässäpä uutinen:
se ei ole rakettitiedettä.
Avoin kommunikaatio, keskinäinen kunnioitus,
ystävällisyys ja kärsivällisyys.
Voimme harjoitella näitä joka päivä.
Vaikka harjoitus tekee paremmaksi,
uskokaa minua, se ei tee täydelliseksi.
Teen tätä työkseni.
Puhun terveellisistä suhteista joka päivä ja silti teen epäterveitä asioita.
Jokunen päivä sitten yritin saada neljä lastani ovesta ulos
nahinan, riitelyn ja valituksen keskellä,
kun menetin täysin hermoni.
Tahallisesti vihaisella äänellä huusin:
"Olkaa hiljaa ja tehkää mitä sanon!
Olette kurjia! Otan pois ruutuajan ja herkut
ja kaiken muun, mistä voisitte ikinä nauttia!"
Onko tuttua?
Epävakaisuus ja vähättely.
Vanhin poikani katsoi minua ja sanoi: "Äiti, tuo ei ole rakkautta."
Hetken aikaa halusin tappaa hänet.
Uskokaa pois.
Mutta keräsin itseni kokoon ja huomasin olevani ylpeä.
Olen ylpeä, että poikani voi pysäyttää minut ajattelemaan.
Haluan lapsieni ymmärtävän, kuinka heitä tulee kohdella,
ja osaavan sanoa, kun heitä kohdellaan huonosti,
eikä vain hyväksyä sitä.
Suhteita on pidetty joutavana asiana liian kauan,
vaikka suhteissa tarvittavat taidot
ovat tärkeimpiä ja vaikeasti kehitettäviä asioita elämässä.
Epäterveiden merkkien ymmärtäminen ei pelkästään
auta myrkyllisen rakkauden välttämisessä;
terveellisen rakkauden harjoittaminen
voi parantaa lähes jokaista elämän osa-aluetta.
Olen täysin vakuuttunut,
että vaikka rakkaus on vaisto ja tunne,
kyky rakastaa paremmin on taito, jota voimme kehittää ajan kanssa.
Kiitos.